**ZAPISNIK**

**S DRUGE SJEDNICE UPRAVNOGA VIJEĆA INSTITUTA ZA ARHEOLOGIJU**

Druga sjednica Upravnoga vijeća Instituta za arheologiju održana je dana 26. ožujka 2024. godine, s početkom u 9.30 sati, u knjižnici Instituta, u Jurjevskoj ulici 15.

Sjednici su nazočili:

- prof. dr. sc. Jure Zovko, predsjednik Upravnoga vijeća

- prof. dr. sc. Dražen Vikić-Topić, član Upravnoga vijeća

- Amalija Babić, članica Upravnoga vijeća

- dr. sc. Ivana Ožanić Roguljić, članica Upravnoga vijeća

- dr. sc. Tajana Sekelj Ivančan, članica Upravnoga vijeća

- dr. sc. Marko Dizdar, ravnatelj IARH-a

- dr. sc. Siniša Krznar, pomoćnik ravnatelja IARH-a

Zapisnik je vodila Mirella Đula Furjan, rukovoditeljica stručne službe za pravne i kadrovske poslove IARH-a.

Predsjednik Upravnoga vijeća pozdravlja sve prisutne te je pročitao Dnevni red.

Na prijedlog predsjednika Upravnoga vijeća, Upravno vijeće jednoglasno je usvojilo sljedeći

DNEVNI RED

1. Ovjera zapisnika s prve sjednice održane 19. veljače 2024. godine

2. Usvajanje realizacije Financijskoga plana za 2023. godinu

3. Donošenje suglasnosti na Odluku o otpisu potraživanja za knjige – izdanja IARH-a koje su

 dane u razmjenu, autorske knjige i poklone za 2023. godinu.

4. Izvještaj o rezultatima znanstvenika i suradnika za 2023. godine

5. Razno

Predsjednik Upravnoga vijeća otvara prvu sjednicu i pozdravlja sve prisutne.

Dr. sc. Marko Dizdar je također pozdravio sve prisutne članove Upravnoga vijeća.

**Ad. 1.**

Budući da nema primjedbi na zapisnik prve sjednice Upravnoga vijeća održane 19. veljače 2024. godine, isti se prihvaća te ovjerava. Suzdržana je članica Upravnoga vijeća dr. sc. Tajana Sekelj Ivančan obzirom da je bila opravdano odsutna.

**Ad. 2.**

Predsjednik Upravnoga vijeća prof. dr. sc. Jure Zovko poziva ravnatelja Instituta, dr. sc. M. Dizdara da predstavi realizaciju Financijskog plana za 2023. godinu.

Dr. sc. Dizdar pojašnjava da se realizacija Financijskoga plana za 2023. godinu provodila te izradila prema vrstama izvora prihoda i rashoda, a pripremljena je uz pomoć konzultantske računovodstvene tvrtke. Članovima je predočena dokumentacija o ostvarenim planiranim prihodima/rashodima prema Financijskome planu za 2023. godinu i njegovom Rebalansu, s istaknutim manjim razlikama u ostvarenju. Ravnatelj je istaknuo kako su krajem 2023. godine pristigla sredstva od strane Hrvatske zaklade za znanost i za interne znanstvene projekte (NPOO) koja nisu bila planirana u prihodovnoj strani, dok su namjenski prihodi od Ministarstva kulture i medija RH bili planirani u Rebalansu krajem 2023. godine na prihodovnoj i rashodovnoj strani. Članica Upravnoga vijeća, gđa. Amalija Babić postavlja upit vezan uz sudske presude djelatnika Instituta te koliki broj ih je još ostao. Prema sadašnjem stanju Institut je isplatio sredstva za sve pristigle presude te je zadnja prihvaćena po kojoj se još mora izvršiti obračun. Član Upravnoga vijeća prof. dr. sc. Dražen Vikić-Topić i Predsjednik Upravnoga vijeća prof. dr. sc. Jure Zovko pohvaljuju uspješan rad Instituta.

Zaključak: Realizacija financijskoga plana Instituta za arheologiju za 2023. godinu jednoglasno se usvaja.

**Ad. 3.**

Ravnatelj pojašnjava prisutnima da Institut ima preko 340 adresa na koje šalje/razmjenjuje svoje publikacije (knjige i časopise). Razmjenom s navedenim adresama Institut dobiva veću vrijednost knjiga i časopisa. Također IARH je u obvezi izdavati račune za svaku svoju publikaciju bila ona autorski primjerak ili je riječ o razmjeni s drugim institucijama. No postoji nesrazmjer kao i svake godine obzirom da se puno veća vrijednost naših publikacija šalje ustanovama u RH od onih publikacija koja je primljena. Iznos publikacija izdanih sa skladišta iznosi 29.708,57 eura (slovima: dvadesetdevettisućasedamstoosameuraipedesetsedamcenti) koji je usvajanjem Odluke potrebno otpisati iz stanja imovine.

Jednoglasno se usvaja i donosi Odluka o otpisu potraživanja za knjige – izdanja IARH-a koje su dane u razmjenu, autorske knjige i poklone za 2023. godinu.

**Ad. 4.**

Ravnatelj prezentira pristigle rezultate znanstvenika i suradnika Instituta s napomenom kako su priređeni prema temama važeće Strategije Instituta te da se započelo na pripremi nove Strategije kompatibilne s Programskim ugovorom. Članica Upravnoga vijeća T. Sekelj Ivančan ističe da je u izvješćima vidljiva velika aktivnost svih znanstvenika i suradnika te da je ista usmjerena prema realizaciji Programskoga ugovora.

**Ad. 5.**

Ravnatelj napominje da je potrebno rad svih zaposlenika uskladiti sa zahtjevima te standardima kvalitete koji su predviđeni od strane AZVO-a kako bi Institut bio spreman za nadolazeću reakreditaciju Instituta.

Sjednica je završila s radom u 10,30 sati.

Zapisnik sastavila: Predsjednik Upravnoga vijeća IARH:

Mirella Đula Furjan, dipl.iur. , v.r. prof. dr. sc. Jure Zovko, v.r.